तुर्की एरलाइन्स

[250 px|[लॉस एंजेल्स आंतरराष्ट्रीय विमानतळावर थांबलेले तुर्की एरलाइन्सचे बोईंग ७७७ विमान|इवलेसे]]
**तुर्की एरलाइन्स** (तुर्की: Türk Hava Yolları) ही तुर्कस्तान देशाची राष्ट्रीय विमान वाहतूक कंपनी आहे. १९३३ साली स्थापन झालेली तुर्की एरलाइन्स तुर्कस्तानमधील ४१ व जगातील २०६ शहरांना विमानसेवा पुरवते. ह्या बाबतीत तुर्की एरलाइन्सचा जगामध्ये चौथा क्रमांक लागतो. तुर्की एरलाइन्स १ एप्रिल २००८ पासून स्टार अलायन्सचा सदस्य आहे. यांचे प्रधान कार्यालय इस्तंबूल येथील येसिल्कोय मधील अटतुर्क विमानतळावरील तुर्की एरलाइन जनरल मॅनेजमेंट बिल्डिंग मध्ये आहे. याची मुख्य ठाणी इस्तंबूल विमानतळ, एसेंबोगा आंतरराष्ट्रीय विमानतळ, सबीहा गॉक्सेन आंतरराष्ट्रीय विमानतळ येथे आहेत.

## इतिहास
### सुरुवातीचा काळ
तुर्की एरलाइन्सची स्थापना २० मे, १९३३ रोजी *देव्लेत हवा योल्लारी* (तुर्की भाषेत *तुर्की शासकीय एरलाइन्स*) या नावाने झाली. त्यावेळ ही कंपनी तुर्की संरक्षण मंत्रायलयाचा एक भाग होती. त्यावेळी त्यांच्याकडे दोन ५ आसनी कर्टिस किंगबर्ड, दोन ४ आसनी जुंकर्स एफ १३ आणि एक १० आसनी तुपोलेव्ह एएनटी-९ अशी पाच विमाने होते.१९३५मध्ये तुर्की एरलाइन्सची मालकी तुर्कीच्या सार्वजनिक कामकाज खात्यात *जनरल डिरेक्टोरेट ऑफ स्टेट एरलाइन्स* असे उपखाते तयार करून हस्तांतरित झाली. १९३८मध्ये ही कंपनी तुर्कीच्या वाहतूक, समुद्री वाहतूक आणि दळणवळण मंत्रालयाचा भाग झाली.

### युद्धानंतरचा काळ
सन 1947 मध्ये या विमान कंपनीची आंतरराष्ट्रीय विमान सेवा सुरू झाली. त्यात अंकारा इस्तंबूल अथेन्स या ठिकाणांचा समावेश होता. निकोसिया,बैरूत,आणि कैरो या आंतरराष्ट्रीय विमान सेवेची त्यात भर पडली. सन1960 पर्यंत तुर्की राष्ट्रीय विमान सेवा मात्र पूर्वीचीच कायम राहिली.

सन 1956 मध्ये तुर्क सरकारने व्यवस्थापनात थोडाफार बदल करून या विमान सेवेचे नाव तुर्क हवा योल्लरी A.O.(टोपण नाव THY) असे केले. या कंपनीत TRL 60 मिल्लियन भाग भांडवल घातले. पुढील थोड्याच काळात ही कंपनी आंतरराष्ट्रीय एर ट्रान्सपोर्ट असोसिएशनला (IATA) जोडली. सन1957 मध्ये ब्रिटिश ओवर्सीस एर वेझ संघटनेला या कंपनीचे पुढील 20 वर्षासाठी 6.5% भाग प्राप्त झाल्यानंतर त्यांनी या विमान कंपनीला तांत्रिक सहकार्य केले. 

ही विमान कंपनी आतापर्यंत म्हणजे सन 1960 पर्यंत सेवरल डगलस DC-3s, C-47s,विक्केर्स विस्कौंट्स, फोक्कर F27s, ही विमाने वापरत होती. या विमान कंपनीने सन 1967 मध्ये पहिल्यांदाच मॅकडोन्नल्ल डग्लस DC-9, मॅकडोन्नल्ल डग्लस DC-10, फोक्कर F28, ही जेट विमाने आपल्या संचात वापरण्यास सुरुवात केली. त्यात 1971 मध्ये तीन बोइंग 707 जेट विमानांची भर पडली. सन 1970चे सुरुवातीचे काळात वापरात असणारी मॅकडोन्नल्ल डग्लस DC-10, फोक्कर F28, ही परत सन 1972 आणि 1973 मध्ये प्रवाशी सेवेत आणली.

## ताफा 
]]

सप्टेंबर २०२५ च्या सुमारास तुर्की एरलाइन्सकडे १३ प्रकारची एकूण ३८८ विमाने सेवारत आहेत.

## कंपनी कामकाज
फेब्रुवारी २०२४मध्ये बिलाल एक्सी हे या विमान कंपनीचे मुख्याधिकारी आणि उप चेरमन आहेत तर अहमत बोलाट हे चेरमन आहेत.

## गंतव्यस्थाने 
thumb|right|250px|तुर्की एरलाइन्सची विमानसेवा असणारे देश
२०२४मध्ये तुर्की एरलाइन्सची विमाने १२९ देशांतील ३४० शहरांना विमानसेवा पुरवते. यांत तुर्कीमधील ५३ शहरांचा समावेश आहे.

## कायदेशीर भागीदारी करार
या विमान कंपनीचे खालील विमान कंपनीशी भागीदारी करार आहेत 

* एड्रिया एरवेझ
* एजियन एरलाइन्स
* एर अल्झारी
* एर अस्ताना
* एर कॅनडा
* एर चायना
* एर युरोपा
* एर इंडिया
* एर माल्टा
* एर न्यू झीलंड
* ऑल निप्पॉन एरवेझ
* एशियाना एरलाइन्स
* आव्हियांका
* आव्हियांका ब्राझिल
* अझरबैजान एरलाइन्स
* क्रोएशिया एरलाइन्स
* ईजिप्त एर
* इथियोपियन एरलाइन्स
* एतिहाद एरवेझ
* एव्हा एर
* गरुडा इंडोनेशिया
* हवाईयन एरलाइन्स
* इराण एर
* जेट ब्ल्यु
* लॉट पॉलिश एरलाइन
* लुक्सेर
* ओमान एर
* पाकिस्तान आंतरराष्ट्रीय एरलाइन्स
* फिलिपाईन एरलाइन्स
* रॉयल एर मारॉक
* रॉयल ब्रुनेई एरलाइन्स
* रॉयल जोर्डेनियन
* ऱ्वांडा एर
* स्कँडिनेव्हियन एरलाइन्स
* सिंगापूर एरलाइन्स
* टॅप पोर्तुगाल
* थाई एरवेझ
* युक्रेन आंतरराष्ट्रीय एरलाइन्स
* युनायटेड एरलाइन्स
* यूटीएर एव्हियेशन

## विमानांची दिखावट 
तुर्की एरलाइन्सची विमाने पांढऱ्या रंगाची असून त्यांवर निळ्या इंग्लिश अक्षरात टर्किश एरलाइन्स असे लिहिलेले असते. विमानांची शेपूट लाल रंगात असून त्यांवर कंपनीचे मानचिह्न असते.

## विमानाची दुरुस्ती
तुर्की एरलाइन्सचे विमान देखभालीचे मुख्य केंद्र इस्तंबूल विमानतळावर आहे.

## बाह्य दुवे
*

## संदर्भ
वर्ग:तुर्कस्तानमधील विमानवाहतूक कंपन्या
वर्ग:स्टार अलायन्स
वर्ग:इ.स. १९३३ मधील निर्मिती
*